DOI: 10.14457/tu.the.2014.510
title: การให้คำปรึกษาเกี่ยวกับการพัฒนาและปรับปรุงเรื่องแบรนด์นายจ้างบริษัท XYZ จำกัด

description: การค้นคว้าอิสระนี้มุ่งศึกษาเกี่ยวกับการให้คำปรึกษาเกี่ยวกับการพัฒนาและปรับปรุงเรื่องแบรนด์นายจ้าง บริษัท XYZ จำกัด เพื่อเสนอแนวทางในการวางแผนพัฒนาและปรับปรุงเรื่องแบรนด์นายจ้าง ให้มีความสอดคล้องเป็นไปตามวิสัยทัศน์ พันธกิจ เป้าหมาย และกลยุทธ์ เพื่อตอบสนองการเติบโตของธุรกิจทางด้านเทคโนโลยีสารสนเทศ ที่ปัจจุบันมีการแข่งขังอย่างสูงของกลุ่มธุรกิจ ตลอดจนการแข่งขันเรื่องของทรัพยากรมนุษย์ที่มีศักยภาพสูง เรื่องการธำรงรักษาไว้ซึ่งพนักงานที่มีศักยภาพสูงให้อยู่กับบริษัทได้นานจึงมีความสำคัญจากการวิเคราะห์อุตสาหกรรมด้านเทคโนโลยีสารสนเทศในประเทศไทยและปัจจัยภายในของ บริษัท XYZ จำกัด ผู้ให้คำปรึกษาเห็นความจำเป็นที่บริษัทฯ ควรใช้กลยุทธ์การพัฒนาและปรับปรุงแบรนด์นายจ้างเพราะ  1) บริษัทฯ มีอัตราการลาออกของพนักงานที่สูง ซึ่งปีหนึ่งกว่าร้อยละ 20 2) ค่าความผูกพันของพนักงานที่มีต่อบริษัทฯ มีดัชนีที่ต่ำ  3) พนักงานขาดความรู้สึกร่วมและขาดประสบการณ์การรับรู้เกี่ยวกับวิสัยทัศน์ ค่านิยมหลักที่บริษัทฯ ต้องการให้พนักงานปฏิบัติ เพื่อการสร้างประสบการณ์ด้านบวกและส่งต่อความรู้สึกสู่ภายนอกด้วยความสมัครใจผู้ให้คำปรึกษาได้ศึกษาตามขั้นตอนหลักในการสร้างแบรนด์นายจ้าง 4 ขั้นตอน ได้แก่ 1)การสร้างความเข้าจึงความต้องการของบริษัทฯ โดยเก็บข้อมูลทั้งภาพรวมของธุรกิจ ตลอดจนสถานการณ์ปัจจุบันของบริษัท ควบคู่ไปกับการสัมภาษณ์เชิงลึก แบบกึ่งมีโครงสร้างจากผู้บริหารระดับสูง พนักงานปัจจุบัน และพนักงานที่ลาออก ดังนั้นผู้ให้คำปรึกษาจึงได้นำเรื่อง Model of Employer Brand Equity มาเป็นพื้นฐานสำหรับการพัฒนากลยุทธ์แบรนด์นายจ้างของบริษัท XYZ จำกัดในครั้งนี้2)การวิเคราะห์และการสร้างแบรนด์นายจ้าง เมื่อพิจารณาการสัมภาษณ์ผู้บริหารระดับสูง พนักงานปัจจุบัน และพนักงานที่ลาออก ข้อมูลที่ได้คือความไม่ชัดเจนและการให้ความสำคัญสำหรับเรื่องการเพิ่มการรับรู้และมีส่วนร่วมระหว่างผู้บริหารระดับสูงกับพนักงานให้มีมากยิ่งขึ้น ซึ่งปัจจุบันยังคงขาดความเข้าใจและไม่ครอบคลุมในหลายๆ ปัจจัยที่มีผลต่อการสร้างประสบการณ์และการรับรู้ที่พนักงานมี ทำให้มีผลต่อการธำรงอยู่กับองค์กรของพนักงาน โดยแบ่งเป็น 2 ประเด็นหลัก ได้แก่(1) การเสริมสร้างด้านดีของบริษัทฯ ที่มีอยู่ให้มีความแข็งแกร่งมากขึ้น(2) สร้างวัฒนธรรมของบริษัทฯ ให้มีความเป็นอัตลักษณ์ที่ชัดเจน3)การดำเนินการตามแผนการสร้างแบรนด์นายจ้าง  จากการศึกษาและวิเคราะห์โดยใช้ Employee value proposition ผู้ให้คำปรึกษาจึงได้กำหนดกลยุทธ์เพื่อการวางแนวทางในการทำให้แบรนด์นายจ้างของบริษัท XYZ จำกัด มีประสิทธิภาพมากยิ่งขึ้น แบ่งเป็น 2 กลยุทธ์ ได้แก่(1) กลยุทธ์เสริมแรงด้านดีขององค์กร (Reinforce Internal Branding Strategy)-กิจกรรม “Good Place Great Work” -กิจกรรม “Like and Right”-กิจกรรม “The Way You Are”(2) กลยุทธ์สร้างวัฒนธรรมขององค์กร (Building Culture Strategy)-กิจกรรม “You are Excellent”-กิจกรรม “Give and Take” 4)การวัดผล ผู้ให้คำปรึกษาได้กำหนดตัวชี้วัดในแต่ละกิจกรรมเพื่อวัดความสำเร็จและการตอบรับเพื่อปรับปรุงและพัฒนากิจกรรมที่ส่งเสริมการพัฒนาและปรับปรุงแบรนด์นายจ้างให้มีประสิทธิภาพมากยิ่งขึ้น สะท้อนให้เห็นถึงการสร้างแบรนด์นายจ้างเป็นเรื่องที่ต้องใช้เวลาในการปลูกฝังให้เกิดกับองค์กรอย่างยั่งยืนการดำเนินงานตามแนวทางการสร้างแบรนด์นายจ้างแบ่งเป็น 2 ระยะ ได้แก่1)การดำเนินงานระยะที่ 1 คือ ผู้ให้คำปรึกษาจะร่วมกำหนดและออกแบบแผน การสร้างกลยุทธ์ส่งเสริมบรรยากาศการทำงานให้มีความโดดเด่นและชัดเจน ซึ่งถือเป็นแผนการดำเนินงานชุดแรกที่ผู้ให้คำปรึกษาจะส่งมอบให้ภายในระยะเวลา 1 เดือน โดยเริ่มจากการสร้างกิจกรรม Good Place Great Work ควบคู่ไปกับการส่งมอบแผนงานสำหรับกิจกรรมด้านการสรรหาและคัดเลือก กิจกรรม Like and Right และกิจกรรมการพัฒนาและฝึกอบรม กิจกรรม The Way You Are 2)การดำเนินงานระยะที่ 2 คือ เป็นกิจกรรมที่ผู้ให้คำปรึกษาได้ร่วมวางแผนและกำหนดเป้าหมายสำหรับกลยุทธ์การสร้างวัฒนธรรมของบริษัทฯ ให้มีความชัดเจนยิ่งขึ้น อันประกอบด้วยกิจกรรม YOU ARE EXCELLENT และ Give and Take